***«******Πρακτική Άσκηση Πανεπιστημίου Πελοποννήσου ακ. ετών 2024-2025, 2025-2026 και 2026-2027****» με Κωδικό ΟΠΣ 6022357 στο Πρόγραμμα* ***«Ανθρώπινο Δυναμικό και Κοινωνική Συνοχή 2021-2027».***

**Πρόσκληση Υποβολής Αιτήσεων για την επιλογή 50 φοιτητών για το πρόγραμμα
Πρακτικής Άσκησης μέσω ΕΣΠΑ Χειμερινού εξαμήνου Ακ. Έτους 2025-2026**

**ΤΟΥ ΤΜΗΜΑΤΟΣ ΓΕΩΠΟΝΙΑΣ**

**Χρονικό διάστημα υποβολής αιτήσεων από 15/09/2025 έως 30/09/2025 και ώρα 23:59**

**μέσω του πληροφοριακού συστήματος**

https://praktiki-new.uop.gr/

**Η εκπρόθεσμη υποβολή** **και η υποβολή αίτησης μόνο στην πλατφόρμα και η υποβολή μόνο στη Γραμματεία αποτελούν αιτία αποκλεισμού από το πρόγραμμα**

**Καλαμάτα (14/09/2025)**

Η Πρακτική Άσκηση είναι μάθημα σύμφωνα με τον οδηγό σπουδών και προσφέρει μία σημαντική δυνατότητα ανάπτυξης δεξιοτήτων και απόκτησης εργασιακής εμπειρίας, προκειμένου να προετοιμαστούν οι φοιτητές για την πρόσβασή τους στην αγορά εργασίας. **Όλες οι αιτήσεις των φοιτητών για τις θέσεις που χρηματοδοτούνται μέσω ΕΣΠΑ, η υποβολή των δικαιολογητικών και η διαχείριση του προγράμματος γίνεται μέσω της ειδικής πλατφόρμας** **https://praktiki-new.uop.gr/****.**

 Οι φοιτητές που θα ενταχθούν στο Έργο ***Πρακτική Άσκηση Πανεπιστημίου Πελοποννήσου ακ. ετών 2024-2025, 2025-2026 και 2026-2027****»* για την πραγματοποίηση της πρακτικής άσκησης στον ιδιωτικό ή δημόσιο τομέα θα αποζημιωθούν με το **ποσό των 350,00€ μηνιαίως συμπεριλαμβανομένων των ασφαλιστικών εισφορών.** Ο ΕΛΚΕ του Πανεπιστημίου Πελοποννήσου αναλαμβάνει πλήρως την αποζημίωση και ασφάλιση των φοιτητών με πόρους από το πιο πάνω χρηματοδοτούμενο πρόγραμμα. Ο φορέας υποδοχής καταχωρεί στο πληροφοριακό σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση.

Ο **χρόνος πραγματοποίησης** της πρακτικής άσκησης είναι από

01/11/2025 έως 31/12/2025

**Συνοπτικά τα στάδια για τη συμμετοχή των φοιτητών στην Πρακτική Άσκηση**

1. Πρόσκληση υποβολής αιτήσεων για την Πρακτική Άσκηση του Τμήματος.
2. Εμπρόθεσμη υποβολή αίτησης, κατάθεση όλων των δικαιολογητικών και επιλογή των φορέων εκ μέρους των φοιτητών στο  https://praktiki-new.uop.gr/ **και** στη Γραμματεία του Τμήματος.
3. Αξιολόγηση των αιτήσεων από την Επιτροπή Πρακτικής Άσκησης σύμφωνα με τα κριτήρια του Τμήματος (βλ. παρακάτω) και ανακοίνωση των προσωρινών αποτελεσμάτων στη σελίδα του μαθήματος Πρακτικής Άσκησης στο e-class (https://eclass.uop.gr/courses/3545/) **και** στον ιστότοπο του Τμήματος.
4. Δικαίωμα υποβολής ενστάσεων, εκ μέρους των φοιτητών, για πέντε ημέρες μετά την ανακοίνωση των προσωρινών αποτελεσμάτων και αξιολόγηση των αιτημάτων από την Επιτροπή Ενστάσεων του Τμήματος.
5. Οριστικοποίηση των αποτελεσμάτων, κατανομή θέσεων πρακτικής άσκησης και ολοκλήρωση των ενεργειών για την σύναψη των συμβάσεων από τα αρμόδια όργανα του Πανεπιστημίου και ακολούθως ανάληψη των καθηκόντων από τους φοιτητές.
6. Μετά την ολοκλήρωση της πρακτικής άσκησης ακολουθεί αξιολόγηση εκ μέρους όλων των συμμετεχόντων (επιβλέποντες στους φορείς, επιβλέποντες καθηγητές και συμμετέχοντες φοιτητές).
7. Σε όλα τα στάδια της οργάνωσης του προγράμματος για την πρακτική άσκηση ισχύουν ουσιαστικά κριτήρια αξιοκρατίας σύμφωνα με τα κριτήρια αξιολόγησης, καθώς και πλήρους δημοσιότητας με ανάρτηση όλων των ενεργειών στον ιστότοπο του Τμήματος.

**Υποχρεωτικές και Αναγκαίες Προϋποθέσεις για την πραγματοποίηση Π.Α. σύμφωνα με τον Οδηγό Σπουδών**

Οι φοιτητές/τριες πρέπει υποχρεωτικά να:

1. βρίσκονται στο 10ο εξάμηνο σπουδών.

2. έχουν εξεταστεί με επιτυχία σε 35 μαθήματα.

**Απαραίτητα δικαιολογητικά με την υποβολή της αίτησης**

Με την αίτησή τους οι φοιτητές/τριες θα πρέπει να καταθέσουν:

**Α)** στην ειδική πλατφόρμα https://praktiki-new.uop.gr/:

* Υπεύθυνη Δήλωση σύμφωνα με το Υπόδειγμα μέσω **gov.gr** **ή** με βεβαίωση **γνήσιου υπογραφής** από Κ.Ε.Π. (το κείμενο της Υπεύθυνης Δήλωσης θα το βρείτε στην ενότητα **Περιορισμοί**).
* ΙΒΑΝ Τραπέζης (είτε σαρωμένη φωτοτυπία της σελίδας του βιβλιαρίου τραπέζης είτε αντίστοιχη εκτύπωση από τις ηλεκτρονικές υπηρεσίες της τράπεζας όπου φαίνεται ευκρινώς το όνομα του φοιτητή/τριας και το ΙΒΑΝ, για την τράπεζα Πειραιώς μέσω του winbank web banking έχετε τη δυνατότητα να εκδίδετε άμεσα «Βεβαίωση Τήρησης Καταθετικού Λογαριασμού»). Δεν γίνονται δεκτοί λογαριασμοί τραπέζης στους οποίους η/ο φοιτήτρια/τής δεν είναι δικαιούχος ή συνδικαιούχος.
* Αριθμό Φορολογικού Μητρώου (είτε εκτύπωση από την ΑΑΔΕ της υποεπιλογής «Στοιχεία Φυσικού Προσώπου» στην επιλογή «Μητρώο & Επικοινωνία» είτε έγγραφο όπως Ε1, ή εκκαθαριστικό όπου φαίνεται το όνομα και το ΑΦΜ)
* Βεβαίωση ΑΜΑ - Απογραφή ΕΦΚΑ (όσοι φοιτητές δεν έχουν ή δεν γνωρίζουν αν έχουν **Αριθμό Συστήματος ΕΦΚΑ**(**αριθμό μητρώου ΙΚΑ)**, θα πρέπει να ακολουθήσουν τις διαδικασίες που αναφέρονται στο παρακάτω οδηγό:
[https://praktiki-new.uop.gr/assets/documents/ ΟΔΗΓΙΕΣ%20ΓΙΑ%20ΕΚΔΟΣΗ%20ΑΜΑ%20ΙΚΑ%20-%202020\_0.pdf](https://praktiki-new.uop.gr/assets/documents/%20%CE%9F%CE%94%CE%97%CE%93%CE%99%CE%95%CE%A3%20%CE%93%CE%99%CE%91%20%CE%95%CE%9A%CE%94%CE%9F%CE%A3%CE%97%20%CE%91%CE%9C%CE%91%20%CE%99%CE%9A%CE%91%20-%202020_0.pdf)
Επίσης, για σχετική βεβαίωση δείτε στο
<https://www.efka.gov.gr/el/menoy/sychnes-eroteseis/asphalisi-eisphores/asphalismenoi/metroo-asphalismenon>

**και**

**Β**) στη γραμματεία του Τμήματος Γεωπονίας:

**1**. Αίτηση

**2**. Βεβαίωση Αποδοχής Απασχόλησης

Τα έντυπα των 2 πρώτων εγγράφων επισυνάπτονται στο τέλος της παρούσας πρόσκλησης. Η υποβολή των ανωτέρω θα γίνει με αποστολή τους με μορφή ηλεκτρονικών αρχείων στη διεύθυνση email της Γραμματείας: agro-secr@uop.gr.

**Τα κριτήρια αξιολόγησης των αιτήσεων**

Η αξιολόγηση των αιτήσεων και η κατάταξη των υποψηφίων γίνεται αυτόματα από το πληροφοριακό σύστημα. Τα κριτήρια αξιολόγησης καθορίζονται στο άρθρο 3.6 του Γενικού Κανονισμού Πρακτικής Άσκησης (ΦΕΚ 1290/18.03.2025 τ B’ ) και έχουν ως εξής:

α) Σταθμισμένος Μέσος όρος (Σ.Μ.Ο.) των μαθημάτων στα οποία έχει καταχωρηθεί βαθμολογία στο σύστημα φοιτητολογίου μέχρι την ημερομηνία λήξης υποβολής των αιτήσεων. Ο Σταθμισμένος Μέσος Όρος των μαθημάτων προκύπτει από το βαθμό κάθε μαθήματος σταθμισμένου με το φόρτο ECTS του μαθήματος. Το κριτήριο έχει βαρύτητα 50%.

β) Σύνολο Ακαδημαϊκών Μονάδων ECTS που έχει συγκεντρώσει ο φοιτητής ως ποσοστό των μονάδων ECTS των Ν-1 ετών του προγράμματος σπουδών και μέγιστο βαθμό το 100, όπου Ν τα έτη σπουδών που απαιτούνται για τη λήψη πτυχίου. Το κριτήριο έχει βαρύτητα 40%.

γ) Το έτος σπουδών του φοιτητή. 100 μονάδες εάν ο φοιτητής βρίσκεται μέχρι το Ν έτος σπουδών και για κάθε έτος μετά το Ν χάνει 10 μονάδες. Το κριτήριο έχει βαρύτητα 10%.

***Ειδικά για φοιτητές που ανήκουν σε κατηγορία ΑΜΕΑ δεν ισχύει η παραπάνω μοριοδότηση και προηγούνται στην επιλογή***

**Περιορισμοί**

Σύμφωνα με τις οδηγίες της Διαχειριστικής Αρχής του έργου Πρακτική Άσκηση, οι φοιτητές που θα κάνουν Π.Α. θα κληθούν να υπογράψουν Υπεύθυνη Δήλωση στην οποία θα δηλώνουν ότι:

1. Δεν απασχολούμαι με εξαρτημένη σχέση εργασίας πλήρους ωραρίου.
2. Δεν εργάζομαι ως υπάλληλος του δημοσίου τομέα (συμπεριλαμβάνονται και τα σώματα ασφαλείας).
3. Δεν βρίσκομαι στη διάρκεια της στρατιωτικής μου θητείας.
4. Δεν έχω συμμετάσχει σε άλλο πρόγραμμα Πρακτικής Άσκησης επιδοτούμενο από το ΕΣΠΑ.
5. Δεν στοιχειοθετείται συγγένεια (Β’ βαθμού και άνω, σε ευθεία γραμμή, πλάγια γραμμή και εξ’ αγχιστείας) όπως και συζυγική σχέση με το νόμιμο εκπρόσωπο της επιχείρησης. Επίσης, σε κάθε περίπτωση συγγένειας Β’ βαθμού και άνω όπως και συζυγικής σχέσης με άλλο πρόσωπο απασχολούμενο στον φορέα – επιχείρηση, το πρόσωπο αυτό δεν μπορεί να ορισθεί ως επόπτης εκ μέρους του Συνεργαζόμενου Φορέα.

**Υπεύθυνοι του Προγράμματος**

Σύμφωνα με την απόφαση 05/27.11.2024 (Θέμα 3ο) της Συνέλευσης του Τμήματος έχουν ορισθεί οι ακόλουθες επιτροπές για την υλοποίηση της Πρακτικής Άσκησης.

**Επιτροπή Πρακτικής Άσκησης**

Τακτικά Μέλη: Ξαπλαντέρη Μαρία (Πρόεδρος), Κυριακόπουλος Σωτήριος (Γραμματέας), Σωτηρόπουλος Σταύρος (Μέλος)

Αναπληρωματικά Μέλη: Κληρονόμου Δέσποινα (αν. Πρόεδρος), Κοτσιφάκη Μαρία (αν. Γραμματέας), Δημητρακόπουλος Άγγελος (αν. Μέλος).

**Επιτροπή Ενστάσεων**

Τακτικά Μέλη: Τσιλιάνος Δημήτριος (Πρόεδρος), Σάλμας Ιωάννης (Γραμματέας), Δήμιζα Καλλιρρόη (Μέλος)

Αναπληρωματικά Μέλη: Γεωργιόπουλος Γεώργιος (αν. Πρόεδρος), Κοστρίβα Άννα (αν. Γραμματέας), Καρράς Σταύρος (αν. Μέλος)

Υπεύθυνες Γραμματείας

Μπούνα Νίκη

Δημητρούλια Δήμητρα

Καρυώτη Ειρήνη

|  |  |
| --- | --- |
| **ΑΙΤΗΣΗ**Επώνυμο ..................................................................Όνομα .......................................................................Όνομα πατρός ..........................................................Όνομα μητρός……………………………..…………………………Σχολή…………………..…………..…………………….................Τμήμα……………………….……………………………………………Αρ. Μητρώου .........................................................Α.Φ.Μ…………………………………………………………………….Εξάμηνο σπουδών ………………………………………………..**Διεύθυνση :**Οδός ............................................Αρ. .......................Πόλη ……….………………………….……..............................Ταχ. Κώδικας……………………….…………………………………ΤΗΛ. ...............................................................………..Email:..………………………………………………………………..…ΘΕΜΑ : **Έγκριση Πρακτικής Άσκησης**ΚΑΛΑΜΑΤΑ ...... / ...... / ……**Ημερομηνία έναρξης Πρακτικής Άσκησης** ………………………………………………………………………………………**ΕΠΙΤΡΟΠΗ ΠΡΑΚΤΙΚΗΣ ΑΣΚΗΣΗΣ****Εγκρίνεται η πραγματοποίηση της Π.Α. στη βάση των δεδομένων και των επισυναπτόμενων της αίτησης και ορίζονται:****α. Ημερομηνία έναρξης Π.Α…..**.......................**β. Επόπτης Καθηγητής**...................................... **Για την Επιτροπή** **Ο/Η Πρόεδρος Τα μέλη** |  **ΠΡΟΣ** **Επιτροπή Πρακτικής Άσκησης φοιτητών** **Τμήματος ΓΕΩΠΟΝΙΑΣ δια μέσω της Γραμματείας** Παρακαλώ όπως εγκρίνετε την πραγματοποίηση της πρακτικής μου άσκησης στην υπηρεσία / επιχείρηση με τα παρακάτω στοιχεία : Επωνυμία................................................................................................…..………………………………………………………….……............................................................................................. Έδρα - Διεύθυνση ................................................………….......................................................................................…………………………....................………………………………………………………………………………..Αντικείμενο εργασιών.........................................…............ ....................................................................................................................................………………………………..………………..Εκπρόσωπος .....……............................................................ Τηλέφωνο/e-mail................................................................………………………………………………………………………………………..Δηλώνω υπεύθυνα ότι: α) εντός **ενός μηνός** από την λήξη της πρακτικής μου άσκησης, οφείλω να καταθέσω με δική μου ευθύνη το βιβλίο Π.Α. συμπληρωμένο (φορέας, επόπτης εκπαιδευτικός, πρόεδρος τμήματος) καθώς και βεβαίωση περάτωσης της πρακτικής άσκησης από τον Φορέα στη Γραμματεία του Τμήματος. **Ο/Η Αιτών/ούσα**  Υπογραφή**Συνημμένα:** 1. Βεβαίωση αποδοχής απασχόλησης από το φορέα2.Αναλυτική Βαθμολογία Σπουδών Φοιτητή(θα εκδοθεί από τη Γραμματεία του Τμήματος Γεωπονίας μετά την κατάθεση της Αίτησης) |

|  |
| --- |
| **ΒΕΒΑΙΩΣΗ ΦΟΡΕΑ ΑΠΑΣΧΟΛΗΣΗΣ****ΑΠΟΔΟΧΗΣ ΠΡΑΓΜΑΤΟΠΟΙΗΣΗΣ ΠΡΑΚΤΙΚΗΣ ΑΣΚΗΣΗΣ**Ο/η κάτωθι υπογεγραμμένος/η,……………………………………………………………………………………………………………..νόμιμος/η εκπρόσωπος της Επιχείρησης ή Δημόσιου φορέα,…………………………………………………………………. |
| με επωνυμία: ………………………………………………………………………………………………………………………………………….. |
| Διεύθυνση: ……………………………………………………………………………………………………………………………………………… |
| Αντικείμενο εργασιών : …………………………………………………………………………………………………………………………… |
| **βεβαιώνω** ότι:Α. αποδεχόμαστε το αίτημα του/της……………………………………………………………………………………………………….. φοιτητή/τριας του Τμήματος Γεωπονίας του Πανεπιστημίου Πελοποννήσου να πραγματοποιήσει την Πρακτική Άσκησή του, στην Επιχείρησή μας /Φορέα μας και Β. αποδεχόμαστε τη συμμετοχή του στο χρηματοδοτούμενο μέσω ΕΣΠΑ πρόγραμμα Πρακτικής Άσκησης του Πανεπιστημίου.Γ. αποδεχόμαστε να καταχωρήσουμε στο πληροφοριακό σύστημα «ΕΡΓΑΝΗ ΙΙ» τους φοιτητές που πραγματοποιούν πρακτική άσκηση και να δημοσιεύσουμε κάθε θέση πρακτικής άσκησης στο πληροφοριακό σύστημα ΑΤΛΑΣ. |
| **Υπεύθυνος Επόπτης** της Επιχείρησης για την Πρακτική Άσκηση του φοιτητή/τριας, ορίζεται ο/η : |
| **\***…………………………………………………………………………….………………………………………………………………………………**Πτυχίο ΑΕΙ Επόπτη** της Επιχείρησης: **\***……………………………………………………………………………………………………………………………………. |
|  |
| **Επικοινωνία: \*** Τηλ ……………..…………………………………………… e-mail:……………………………………………………………. |  |
| …………/………/202.. |  |
| **O/Η εκπρόσωπος του Φορέα Απασχόλησης** (Υπογραφή - Σφραγίδα) |

**\* ΥΠΟΧΡΕΩΤΙΚΑ ΠΕΔΙΑ**